**Zmluva o poskytovaní služieb a Kúpna zmluva**

uzatvorená podľa § 269 ods. 2 a § 409 a nasl. Obchodného zákonníka č. 513/1991 Zb. v znení neskorších predpisov a ako výsledok verejného obstarávania podľa zákona 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní)

(ďalej v texte len „Zmluva“)

**Článok I.**

**Zmluvné strany**

|  |  |  |
| --- | --- | --- |
| **A**. | **Objednávateľ:**  Sídlo:  Zastúpenie:  IČO:  DIČ:  Tel.:  E-mail:  (ďalej len **„Objednávateľ“**) | Mesto Trstená  Bernolákova 96/8, 028 01 Trstená  PhDr. Ing. Magdaléna Zmarzláková, primátorka  00314897  2020571806 |
| **B.** | **Poskytovateľ:**  Sídlo:  Zastúpenie:  IČO:  DIČ:  IČ DPH:  Bankové spojenie:  Číslo účtu:  IBAN:  SWIFT/BIC:  Tel.:  E-mail:  (ďalej len **„Poskytovateľ“**) |  |

spoločne Objednávateľ a Poskytovateľ ako **„Zmluvné strany“**

**Článok II.**

**Predmet zmluvy**

1. Túto zmluvu uzatvára Objednávateľ ako verejný obstarávateľ s Poskytovateľom ako úspešným uchádzačom vo verejnom obstarávaní vyhlásenom na predmet zákazky „**Technologické riešenie pre oblasť KIB mesta Trstená**“, zadávaním nadlimitnej zákazky postupom verejná súťaž, vyhlásenom vo Vestníku č. ... zo dňa DD.MM.RRRR pod značkou .... Túto Zmluvu uzatvárajú zmluvné strany v súlade so súťažnými podkladmi a ich prílohami, v súlade s vysvetleniami súťažných podkladov a súvisiacich dokladov a dokumentov, ak k vysvetľovaniu došlo, a v súlade s predloženou ponukou úspešného uchádzača.
2. Predmet Zmluvy je financovaný z výzvy: Podpora v oblasti kybernetickej a informačnej bezpečnosti na regionálnej úrovni - verejná správa /kód výzvy PSK-MIRRI-611-2024-DV-EFRR/.
3. Predmetom tejto Zmluvy je záväzok Poskytovateľa za podmienok dohodnutých v tejto Zmluve zabezpečiť pre Objednávateľa poskytovanie **služieb** a s tým súvisiacu **dodávku tovaru** (ďalej len **„Predmet Zmluvy“**), ktoré sú špecifikované v Prílohe č. 1 tejto Zmluvy a záväzok Objednávateľa za riadne dodaný predmet Zmluvy zaplatiť Poskytovateľovi odplatu dohodnutú ďalej v tejto Zmluve.
4. Úplný a presný opis Predmetu Zmluvy je definovaný v rámci Opisu predmetu zákazky, ktorý tvorí prílohu č. 1 tejto Zmluvy, pričom zahŕňa tieto položky:
5. Nasadenie informačného systému pre identifikáciu a riadenie rizík v zmysle zákona č. 69/2018 Z. z. o kybernetickej bezpečnosti (ďalej len „ZoKB“ a vyhlášky Národného bezpečnostného úradu (ďalej len „NBÚ“) č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len “Vyhláška NBÚ”) (§6) v rovine riadenia, revízie a aktualizácie potrebnej dokumentácie.
6. Vypracovanie kontinuity činností v zmysle ZoKB – riadenie kontinuity činností (business continuity management, ďalej aj „*BCM*“ v zmysle ZoKB a Vyhlášky NBÚ. (§17).
7. Zavedenie a správa nástroja na riadenie kapacít v zmysle ZoKB a Vyhlášky NBÚ (§11) prostredníctvom systému na monitorovanie zariadení, technológií a služieb s dosahom na zabezpečenie kybernetickej bezpečnosti.
8. Nasadenie zálohovania
9. Vypracovanie  analýzy dopadov
10. Dodanie a nasadenie servera
11. Wifi prístupový bod a switche
12. Dodanie a implementácia next-gen firewall technológie
13. Notebook a príslušenstvo

5. Dodávateľ sa zaväzuje, že zabezpečí nastavenie a inštaláciu riešenia v rozsahu požadovaných služieb na inštaláciu v zmysle Minimálnej špecifikácie.

**Článok III.**

**Rozsah a plnenie Predmetu Zmluvy**

1. Poskytovateľ sa zaväzuje, že Predmet Zmluvy dodá v zmysle jeho cenovej ponuky, za podmienok dohodnutých v tejto Zmluve a v súlade s opisom predmetu zákazky uvedenom v súťažných podkladoch – tvorí neoddeliteľnú Prílohu č. 1 tejto zmluvy, riadne a včas.
2. Poskytovateľ sa zaväzuje, že Predmet Zmluvy dodá s odbornou starostlivosťou a pri plnení Zmluvy sa zaväzuje dodržiavať všetky právne predpisy, ktoré sú potrebné pre riadne a včasné plnenie Zmluvy.
3. Poskytovateľ sa zaväzuje, že Objednávateľovi v súvislosti s dodaním Predmetu Zmluvy dodá nový, funkčný, nepoužívaný a nepoškodený tovar, v stave umožňujúcom jeho užívanie na obvyklý účel.
4. Súčasťou ceny plnenia bude doprava na miesto realizácie.
5. V prípade dodávky tovaru podľa tejto Zmluvy bude súčasťou plnenia aj montáž a uvedenie do prevádzky.
6. Zmluvné strany sa zaväzujú, že si budú operatívne a včas poskytovať potrebnú súčinnosť pri plnení záväzkov vyplývajúcich im z tejto Zmluvy a navzájom sa budú včas informovať o všetkých skutočnostiach potrebných pre včasné a riadne plnenie ich záväzkov podľa tejto Zmluvy a budú si navzájom oznamovať všetky okolnosti, ktoré môžu mať vplyv na plnenie predmetu tejto Zmluvy.
7. Obidve zmluvné strany prehlasujú, že všetky neverejné informácie, ktoré od seba navzájom získajú budú použité výhradne pre potreby plnenia tejto Zmluvy a považujú sa za dôverné. Osobitne sa zaväzujú zachovávať mlčanlivosť o všetkých skutočnostiach a informáciách, o ktorých sa dozvedeli v súvislosti s predmetom plnenia podľa tejto Zmluvy, najmä že ich neprezradia tretej osobe a ani ich nepoužijú v rozpore s ich účelom pre svoje potreby, ani potreby tretej osoby; pričom táto povinnosť trvá i po skončení zmluvného vzťahu.
8. Ak by Poskytovateľ zistil akékoľvek prekážky, ktoré by mu bránili v riadnom plnení záväzkov vyplývajúcich mu z tejto Zmluvy, je o tom povinný bezodkladne informovať Objednávateľa a zároveň

mu navrhnúť vhodné možnosti riešenia takýchto prekážok.

1. Poskytovateľ prehlasuje, že má k dispozícii kvalifikovaných expertov v súlade s požiadavkami Objednávateľa na preukázanie technickej a odbornej spôsobilosti podľa § 34 ods. 1 písm. g) zákona o verejnom obstarávaní. Poskytovateľ sa zaväzuje, že Predmet Zmluvy dodá Objednávateľovi prostredníctvom osôb, ktorými preukazoval splnenie podmienok účasti technickej alebo odbornej spôsobilosti podľa § 34 ods. 1 písm. g) zákona o verejnom obstarávaní
2. Poskytovateľ bude plniť všetky záväzky vyplývajúce z tejto Zmluvy na vlastné náklady a vlastné nebezpečenstvo.

**Článok IV.**

**Termín a miesto plnenia**

1. Poskytovateľ sa zaväzuje, že Predmet Zmluvy bude dodaný do **12 mesiacov** odo dňa účinnosti tejto Zmluvy.
2. Miestom plnenia Zmluvy je **Mestský úrad Trstená**
3. Poskytovateľ sa zaväzuje plniť predmet tejto Zmluvy priebežne, počas platnosti a účinnosti tejto Zmluvy.
4. Poskytovateľ splní svoj zmluvný záväzok, tvoriaci Predmet Zmluvy, riadnym, včasným a bezvadným dodaním Predmetu Zmluvy v kvalite požadovanej Objednávateľom jeho protokolárnym odovzdaním Objednávateľovi. Riadne splnenie Predmetu Zmluvy a jeho odovzdanie ako celku Objednávateľovi, potvrdí Objednávateľ v záverečnom preberacom protokole svojim podpisom.
5. Objednávateľ si vyhradzuje právo odmietnuť prevziať Predmet Zmluvy, ak tento svojimi vlastnosťami, resp. kvalitou alebo špecifikáciou nezodpovedá požadovanému Predmetu Zmluvy a jeho podrobným špecifikáciám deklarovanými Poskytovateľom pri podpise tejto Zmluvy alebo ak je Predmet zmluvy vykonaný v rozpore so všeobecne záväznými právnymi predpismi a technickými normami.

**Článok V.**

**Cena predmetu Zmluvy**

1. Cena za Predmet Zmluvy je v súlade so zákonom o cenách č. 18/1996 Z. z. v znení neskorších predpisov a ponukou Poskytovateľa predstavuje sumu vo výške:

**Cena bez DPH: ..................€ (slovom: ............................................. EUR)**

**DPH 23%: .................... € (slovom ................................................EUR)**

**Cena s DPH: ..................€ (slovom: ............................................. EUR)**

(V prípade, ak Zhotoviteľ nie je platca DPH, uvedie túto skutočnosť v tejto Zmluve).

1. Celková cena za predmet Zmluvy je cena maximálna a zahŕňa všetky náklady spojené s dodaním predmetu Zmluvy, vrátane dodávky na miesto určenia a ostatných nákladov, ktoré vzniknú Poskytovateľovi v súvislosti s dodaním Predmetu Zmluvy. Poskytovateľ nie je oprávnený v súvislosti s touto Zmluvou požadovať žiadne ďalšie odplaty nad rámec ceny uvedenej v čl. VI. ods. 1 tejto Zmluvy.

**Článok VI.**

**Platobné a fakturačné podmienky**

1. Objednávateľ je povinný zaplatiť Poskytovateľovi cenu za dodanie Predmetu Zmluvy podľa článku VI. na základe faktúr vystavených Poskytovateľom podľa ods. 2 až 7 tohto článku.
2. Poskytovateľ vystaví Objednávateľovi faktúru za dodatnie Predmetzu Zmluva, v dohodnutej cene podľa Prílohy č. 2 tejto zmluvy, po jeho protokolárnom odovzdaní a prevzatí. Súčasťou protokolu o odovzdaní a prevzatí týchto častí Predmetu Zmluvy bude všetka dokumentácia, viažúca sa k týmto častiam Predmetu Zmluvy, ktorá je potrebná na ich užívanie (záručné listy, návody, licencie, prístupové údaje, smernice a pod.).
3. Faktúra musí obsahovo spĺňať všetky náležitosti daňového dokladu podľa všeobecne záväzných právnych predpisov a musia byť k nej priložené všetky prílohy požadované Objednávateľom v zmysle tejto zmluvy. V prípade, že faktúra nebude obsahovať zákonom predpísané náležitosti alebo bude obsahovať chybné údaje alebo nebudú k nej priložené požadované prílohy, je Objednávateľ oprávnený vrátiť ju Dodávateľovi na doplnenie alebo opravu. V takomto prípade sa preruší plynutie lehoty splatnosti faktúry a plynutie lehoty pokračuje dňom nasledujúcim po dni doručenia opravenej alebo doplnenej faktúry Objednávateľovi.
4. Objednávateľ uhradí Poskytovateľovi zmluvnú cenu na bankový účet Poskytovateľa uvedený v záhlaví tejto Zmluvy.
5. Splatnosť faktúry je 60 dní odo dňa jej doručenia Objednávateľovi.
6. Poskytovateľ je oprávnený postúpiť pohľadávky a iné práva vyplývajúce zo Zmluvy len s predchádzajúcim písomným súhlasom Objednávateľa.

**Článok VII.**

**Licencia, zodpovednosť za vady, záruka**

1. Poskytovateľ momentom dodania softvérových produktov udeľuje Objednávateľovi nevýhradné oprávnenie (ďalej len „licencia“) na používanie softvérových produktov a všetkých ich funkcionalít, a to na dobu trvania uvedenú v Prílohe č. 1 tejto Zmluvy. Územný rozsah poskytnutej licencie je obmedzený na územie Slovenskej republiky, množstvový rozsah je daný nastavením konkrétneho softvérového produktu. Objednávateľ je oprávnený na základe poskytnutej licencie používať príslušné softvérové produkty výhradne s cieľom a spôsobom, ktorý je uvedený alebo priamo vyplýva z ich popisu.
2. Poskytovateľ je povinný dodať Predmet Zmluvy v množstve, akosti a vyhotovení, ktoré určuje Zmluva. V opačnom prípade je jeho plnenie vadné a Poskytovateľ zodpovedá za vady v zmysle ustanovení § 422 a nasl. zák. č. 513/1991 Zb. Obchodného zákonníka v znení neskorších právnych predpisov.
3. Poskytovateľ preberá záruku za to, že Predmet Zmluvy má v dobe jeho odovzdania Objednávateľovi zmluvne dohodnuté vlastnosti, a že nemá také vady, ktoré by bránili jeho využitiu na bežný, alebo zmluvne dohodnutý účel.
4. Poskytovateľ poskytuje Objednávateľovi zmluvnú záruku za akosť:

a) dodaných softvérových produktov po dobu dvanástich (12) mesiacov odo dňa odovzdania softvérových produktov Objednávateľovi,

b) dodaného tovaru po dobu dvadsaťštyri (24) mesiacov do dňa prevzatia tovaru Objednávateľom,

c) ostatného Predmetu Zmluvy po dobu dvadsaťštyri (24) mesiacov do dňa jeho prevzatia Objednávateľom.

1. Poskytovateľ je povinný odstrániť vadu v najkratšom možnom termíne, najneskôr do 3 pracovných dní odo dňa oznámenia vady Objednávateľom, ak sa zmluvné strany nedohodnú na dlhšom termíne.

**Článok VIII.**

**Zmluvné pokuty a náhrada škody**

1. V prípade, že Poskytovateľ nedodá Predmet Zmluvy, v dohodnutom termíne, Objednávateľ má právo na zmluvnú pokutu vo výške 0,05 % z ceny Predmetu Zmluvy, za každý aj začatý deň omeškania.
2. Ak Zhotoviteľ neodstráni reklamované vady v lehote uvedenej v čl. VII. tejto Zmluvy, resp. v inom dohodnutom termíne, ma Objednávateľ právo na zmluvnú pokutu vo výške 500,- € za každý aj začatý deň oneskorenia odstránenia týchto vád.
3. V prípade omeškania Objednávateľa s úhradou faktúry, Poskytovateľ má právo na úrok z omeškania vo výške 0,05 % z dlžnej sumy za každý aj začatý deň omeškania.
4. Uhradením zmluvnej pokuty nezaniká nárok zmluvných strán na náhradu škody. Zodpovednosť za škodu a povinnosť na náhradu škody spôsobenú druhej zmluvnej strane sa bude riadiť a spravovať príslušnými ustanoveniami zák. č. 513/1991 Zb. Obchodného zákonníka v znení neskorších právnych predpisov.

**Článok IX.**

**Predčasné ukončenie Zmluvy**

1. Táto Zmluva môže byť ukončená jednostranným odstúpením od Zmluvy alebo písomnou dohodou Zmluvných strán.
2. Zmluvné strany môžu odstúpiť od Zmluvy pri podstatnom porušení zmluvného záväzku a v ostatných prípadoch uvedených v Zmluve alebo v zákone. Za podstatné porušenie Zmluvy Poskytovateľom sa bude považovať:

* ak ani po výzve Objednávateľa, v ktorej poskytne dodatočnú primeranú lehotu na nápravu a/alebo určené opatrenia k náprave, Poskytovateľ nedodrží lehotu na dodanie Predmetu Zmluvy,
* ak ani po výzve Objednávateľa, v ktorej poskytne dodatočnú primeranú lehotu na nápravu a/alebo určené opatrenia k náprave, poskytuje preukázateľne vadné plnenie,
* ak ani po výzve Objednávateľa, v ktorej poskytne dodatočnú primeranú lehotu na nápravu a/alebo určené opatrenia k náprave, dodaný Predmet Zmluvy nebude zodpovedať vlastnostiam dohodnutým v Zmluve,
* ak ani po výzve Objednávateľa, v ktorej poskytne dodatočnú primeranú lehotu na nápravu a/alebo určené opatrenia k náprave, Poskytovateľ nevybaví reklamácie v lehote dohodnutej v tejto Zmluve,
* v rozpore s ustanovením tejto Zmluvy zastaví práce na dodaní Predmetu Zmluvy, alebo inak prejavuje svoj úmysel nepokračovať' v plnení tejto Zmluvy, a ani po výzve Objednávateľa, v ktorej poskytne dodatočnú primeranú lehotu na nápravu a/alebo určené opatrenia k náprave, neobnoví práce na dodaní Predmetu Zmluvy,
* bez predchádzajúceho súhlasu Objednávateľa prevedie všetky, alebo niektoré práva a záväzky vyplývajúce z tejto Zmluvy na tretie osoby,
* v dôsledku porušenia akejkoľvek zmluvnej povinnosti na strane Poskytovateľa nastane skutočnosť, na základe ktorej by Objednávateľovi nebola poskytnutá akákoľvek platba na základe Zmluvy o poskytnutí nenávratného finančného príspevku, alebo ak by bol Objednávateľ povinný platbu poskytnutú na základe Zmluvy o poskytnutí nenávratného finančného príspevku vrátiť, a to kedykoľvek počas účinnosti Zmluvy,
* ak bol právoplatne vyhlásený konkurz na majetok Poskytovateľa alebo Poskytovateľ vstúpil do likvidácie; a/alebo
* ak Poskytovateľ stratí oprávnenie na výkon činnosti oprávňujúcej ho na plnenie povinností podľa Zmluvy.

3. Odstúpenie musí byť písomné a musí byť doručené druhej zmluvnej strane. Účinky odstúpenia nastávajú okamihom doručenia druhej zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy, okrem nárokov na úhradu spôsobenej škody, nárokov na uplatnenie zmluvných, resp. zákonných sankcií a úrokov, ako aj nárok Kupujúceho na bezplatné odstránenie zistených vád.

**Článok X.**

**Subdodávatelia**

1. Na plnenie Predmetu Zmluvy môže Poskytovateľ využiť subdodávateľov. Poskytovateľ je v súlade s ust. § 41 zákona o verejnom obstarávaní povinný pri uzatváraní zmluvy uviesť zoznam subdodávateľov, ktorý obsahuje údaje o všetkých známych subdodávateľoch Poskytovateľa v čase uzatvorenia tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Predmetu Zmluvy. Tieto informácie uvádza Poskytovateľ v Prílohe č. 3 tejto Zmluvy.
2. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi, ktorý je uvedený v Prílohe č. 3 tejto zmluvy, najneskôr do 3 pracovných dní odo dňa uskutočnenia tejto zmeny písomnou formou na adresu uvedenú v záhlaví Zmluvy.
3. Poskytovateľ berie na vedomie, že ak Poskytovateľ bude plniť predmet plnenia zmluvy prostredníctvom subdodávateľov, ktorí majú povinnosť zapisovať sa do registra podľa zákona o registri partnerov verejného sektora, musia byť títo v čase uzatvorenia zmluvy v tomto registri zapísaní a zaväzuje sa zabezpečiť, aby mali jeho subdodávateľa tieto povinnosti podľa zákona o registri partnerov verejného sektora splnené. V prípade, ak počas platnosti tejto zmluvy dôjde k právoplatnému výmazu subdodávateľa z registra, je Poskytovateľ povinný okamžite ukončiť plnenie tejto zmluvy prostredníctvom takéhoto subdodávateľa.
4. V prípade zmeny subdodávateľa je Poskytovateľ povinný najneskôr do 5 pracovných dní pred zmenou subdodávateľa písomne oznámiť Objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. V prípade, že nový subdodávateľ spĺňa definičné znaky partnerov verejného sektora podľa ust. § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“) musí byť zapísaný v registri partnerov verejného sektora.
5. V prípade porušenia povinností Poskytovateľa týkajúcich sa subdodávateľov a ich zmeny sa toto porušenie považuje za podstatné porušenie zmluvy s právom Objednávateľa okamžite od tejto zmluvy odstúpiť.
6. Zmena nového subdodávateľa sa vykoná zápisom o zmene Prílohy č. 3 Zmluvy, ktorý nadobudne platnosť dňom jeho podpísania oprávnenými zástupcami oboch zmluvných strán a účinnosť dňom nasledujúcim po dni jeho zverejnenia v zmysle platnej a účinnej legislatívy.
7. Využitím subdodávateľov nie je dotknutá zodpovednosť Poskytovateľa za plnenie predmetu Zmluvy.

**Článok XI.**

**Vyššia moc**

1. Pre účely tejto Zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy a pod. (ďalej len „vis major“ alebo „vyššia moc“).
2. Pokiaľ skutočnosti vis major spôsobia objektívnu, dočasnú alebo trvalú nemožnosť plnenia jednotlivých zmluvných podmienok/povinností, je dotknutá/povinná strana povinná to písomne oznámiť oprávnenej strane. Lehoty uvedené v tejto zmluve alebo zákone sa na čas trvania skutočnosti označenej ako vis major dočasne pozastavujú. Po skončení trvania skutočnosti označenej ako vis major plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vis major. Počas trvania vis major alebo bezprostredne po jej skončení môže ktorákoľvek zo zmluvných strán navrhnúť z tohto dôvodu zmenu príslušných ustanovení zmluvy týkajúcich sa ceny diela a lehoty na vykonanie diela alebo navrhnúť dohodu o zrušení tejto Zmluvy, ak vis major spôsobí následky takej povahy, že predmet tejto Zmluvy bude objektívne nevykonateľný. Pokiaľ nedôjde k dohode zmluvných strán, môže ktorákoľvek zo zmluvných strán od tejto Zmluvy odstúpiť.

**Článok XII.**

**Záverečné ustanovenia**

1. Poskytovateľ sa zaväzuje počas realizácie Predmetu Zmluvy strpieť výkon kontroly/auditu/overovania súvisiaceho s dodávaným tovarom a poskytovanými službami, a to kedykoľvek počas trvania platnosti a účinnosti Zmluvy o poskytnutí dotácie/nenávratného finančného príspevku vykonávaný na to určenými a oprávnenými osobami a zaväzuje sa zároveň poskytnúť týmto osobám všetku potrebnú súčinnosť v nevyhnutnom rozsahu a v potrebných lehotách.
2. Zmluva nadobúda platnosť' dňom jej podpísania oprávnenými zástupcami oboch zmluvných strán a účinnosť nadobudne až po kumulatívnom splnení nasledovných odkladacích podmienok:

a) zverejnenie Zmluvy v centrálnom registri zmlúv, vedenom Úradom vlády Slovenskej republiky v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov

b) ukončenie kontroly, ak ÚVO ako SO neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia záznamu z kontroly prijímateľovi. Ak boli v rámci kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom doručenia písomnej akceptácie navrhovanej ex ante finančnej opravy uvedenej v správe z kontroly vypracovanej poskytovateľom a kumulatívneho splnenia podmienky na uplatnenie ex ante finančnej opravy podľa tejto príručky. Ak zákazka, ktorej výsledkom bolo uzavretie zmluvy nebola predmetom kontroly ÚVO ako SO z dôvodu, že nebola vyhodnotená ako riziková, zmluva nadobudne účinnosť dňom doručenia oznámenia poskytovateľa prijímateľovi, že zákazka nebola na základe poskytovateľom vykonanej rizikovej analýzy vyhodnotená ako riziková.

1. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto Zmluvy.
2. Tato zmluva je vyhotovená v 5 rovnopisoch, z ktorých Objednávateľ po jej podpísaní obdrží tri vyhotovenia a Poskytovateľ dve vyhotovenia.
3. Pravne vzťahy medzi zmluvnými stranami sa riadia touto Zmluvou, v otázkach v nej neupravených podľa príslušných ustanovení Obchodného zákonníka.
4. Zmluvné strany prehlasujú, že si zmluvu prečítali, jej obsahu porozumeli, uzatvárajú ju slobodne, vážne, určito a zrozumiteľne a na znak vôle byť ňou viazaní ju vlastnoručne podpisujú.
5. Neoddeliteľnou súčasťou tejto Zmluvy sú prílohy:

*Príloha č. 1 – Opis predmetu zákazky.*

*Príloha č. 2 – Návrh na plnenie kritérií*

*Príloha č. 3 – Zoznam subdodávateľov*

V Trstenej, dňa........................ V ............................, dňa.....................

Objednávateľ: Zhotoviteľ:

.................................................. ..........................................................

pečiatka a podpis pečiatka a podpis